Praegu mõtlen, et on päris hea, et sai eelmisel talvel kütet rohkem varuda ja neist  riitadest jätkub veel tulevaks talvekski. Pildil olevast riidarivist on peaaegu kõik siiani alles. Ootavad järgmist küttehooaega. Kodus on kuuri laotud 7-st riidast tänaseks kolm varsti ära köetud ja neli on alles. Tuleb kevadeni välja küll. Kõige tähtsam on, et puud said kuuri toodud aasta kõige kuivemal ajal, suve alguses. Siis polnud veel öist kastet neid niisutamas. Paar aastat seisnud kuivad puud aga annavad paremini sooja kui samal aastal tehtud ja eriti oluline on ka see, et ei tahma lõõre ja  korstnaid.